สวัสดีค่ะ ก่อนหน้านี้ประจำเดือนมาวันที่ 20 เม.ย มีอะไรกับแฟน มีการหลั่งใน เมื่อวันที่ 13 พ.ค เมื่อสองสัปดาห์ก่อนจนถึงสัปดาห์ที่แล้ว มีอาการปวดหัวตอนเช้า ง่วงนอนช่วงเช้า คัตเต้านม ปวดท้องน้อย ปวดหลัง มีตกขาวสีขาวเหมือนแป้งเปียก และเต้านมนิ่ม แต่เมื่อวานเต้านมไม่นิ่ม ตรวจครรภ์เมื่อสัปดาห์ที่แล้ว 2 ครั้ง ขึ้นขีดเดียว อยากทราบว่าจะท้องหรือเปล่าคะ (สูง160cm หนัก62kg ไม่ชอบออกกำลังกายค่ะ)
สวัสดีค่ะ หากได้มีเพศสัมพันธ์ไปเมื่อวันที่ 13 พ.ค. แล้วได้ตรวจหาการตั้งครรภ์ไปเมื่อสัปดาห์ก่อน (ซึ่งน่าจะเป็นประมาณวันที่ 7 มิ.ย.ใช่หรือไม่) แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนอาการปวดหัว ง่วงนอน คัดเต้านม ปวดท้องน้อย ปวดหลัง มีตกขาวที่เป็นอยู่ หากตรวจไม่พบการตั้งครรภ์ ก็ไม่ใช่อาการของการตั้งครรภ์ค่ะ แต่อาจเป็นอาการก่อนการมีประจำเดือนมาก็ได้ หรือเกิดจากการมีความเครียด วิตกกกังวล นอนพักผ่อนไม่เพียงพอ เป็นต้นแนะนำควรรอประจำเดือนต่อไปอีกซักระยะก่อนค่ะ หากนานเกิน 3 เดือน แล้วยังไม่มา จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ จากการมีภาวะถุงน้ำจำนวนมากในรังไข่ มีภาวะไทรอยด์ฮอร์โมนผิดปกติ เป็นต้นทั้งนี้ หากมีส่วนสูงที่ 160 เซนติเมตร และมีน้ำหนัก 62 กิโลกรัม เท่ากับมีค่าดัชนีมวลกาย (BMI) ที่ 24.22 ซึ่งถือว่ามีโรคอ้วน และโรคอ้วน สามารถเป็นสาเหตุที่ทำให้ประจำเดือนมาผิดปกติได้ค่ะ ดังนั้น ก็ควรพยายามลดน้ำหนักตัวลงด้วยค่ะ